Μαργαρίτα του Σλέσβιχ-Χόλσταϊν-Σόντερμπουργκ

Η Μαργαρίτα, γερμ.: Margarethe Herzogin von Schleswig-Holstein-Sonderburg (24 Φεβρουαρίου 1583 – 10/20 Απριλίου 1658), ήταν δούκισσα από τον Οίκο του Σλέσβιχ-Χόλσταϊν-Σόντερμπουργκ ήταν λόγω του πατέρα της δούκισσα του Σ.Χ.Σόντερμπουργκ, και με τον γάμο της έγινε κόμισσα του Nάσσαου-Ζήγκεν.

 Βιογραφία 
αριστερά|μικρογραφία|150εσ|Ο Ιωάννης Β΄ ο Νεότερος, δούκας του Σ.Χ.Σόντερμπουργκ, πατέρας της Mαργαρίτας.

Γεννήθηκε στο Χάους Σάνδμπεργκ αμ Άλσενσουντ κοντά στο Σόντερμπουργκ στις 24 Φεβρουαρίου 1583, ως η μικρότερη κόρη του Ιωάννη Β΄ του Νεότερου δούκα του Σ.Χ.Σόντερμπουργκ και της πρώτης συζύγου του Ελισάβετ του Μπράουνσβαϊγκ-Γκρούμπενχαγκεν. Ο πατέρας τής Μαργαρίτας ήταν νεότερος αδελφός του Φρειδερίκου Β' βασιλιά της Δανίας.

αριστερά|μικρογραφία|150εσ|Ο Ιωάννης Ζ΄ ο Μεσαίος, κόμης του Nάσσαου-Ζήγκεν, σύζυγος της Mαργαρίτας. Πίνακας από το εργαστήριο του Γιαν Άντονις φαν Ράφεσταϊν, π.1610–1620. Ρέικσμουζεουμ, Άμστερνταμ.

Η Μαργαρίτα παντρεύτηκε στο Κάστρο Ρότενμπουργκ στις 27 Αυγούστου 1603 τον κόμη Ιωάννη Ζ΄ τον Μεσαίο κόμη του Nάσσαου-Ζήγκεν (Κάστρο Ζήγκεν, 7 Ιουνίου 1561 – Κάστρο Ζήγκεν, 27 Σεπτεμβρίου 1623), δεύτερο γιο του Ιωάννη ΣΤ΄ του Πρεσβύτερου κόμη του Nάσσαου-Ζήγκεν και της πρώτης του συζύγου Eλισάβετ του Λόιχτενμπεργκ. Ο Ιωάννης Ζ΄ ο Μεσαίος ήταν χήρος από τη Μαγδαληνή του Βάλντεκ-Βίλντουγκεν (1558 – Κάστρο Ίντσταϊν, 9 Σεπτεμβρίου 1599).

Η Μαργαρίτα συνάντησε τον Ιωάννη τον Μεσαίο, αφού αυτός είχε υπηρετήσει ως αρχιστράτηγος του Σουηδικού στρατού στη Λιβονία. Αν και ο Ιωάννης είχε ήδη έναν γιο, έναν χρόνο μεγαλύτερο από τη Μαργαρίτα, παντρεύτηκαν. 

Όταν ο πατέρας του απεβίωσε στις 8 Οκτωβρίου 1606, ο Ιωάννης διαδέχτηκε τον πατέρα του μαζί με τους αδελφούς του Γουλιέλμο Λουδοβίκο, Γεώργιο, Eρνέστο Καζίμιρ Α΄ και Ιωάννη Λουδοβίκο. Στις 30 Μαρτίου 1607 τα αδέλφια μοίρασαν τις ιδιοκτησίες τους. Ο Ιωάννης απέκτησε τα Ζήγκεν, Φρόιντενμπεργκ, Nέτφεν, Χίλχενμπαχ, Φέρντορφ και Χάινγκεριχτ.  Από τη διανομή, ο Ιωάννης Ζ΄ είχε την έδρα του στο Κάστρο Ζήγκεν, το οποίο είχε ανακαινίσει εκείνη την εποχή. 

Η ιδέα του Ιωάννη να δώσει στην προτεσταντική μερίδα καλούς ηγέτες για έναν λαϊκό στρατό, ήταν ο λόγος για τη Σχολή Πολέμου (Kriegsschule), που ιδρύθηκε στο Ζήγκεν το 1616· ήταν πιθανώς η πρώτη στρατιωτική ακαδημία στον κόσμο. Ο πρίγκιπας Ιωάννης ζήτησε οικονομική υποστήριξη, αλλά δεν του δόθηκε. Παρά το γεγονός ότι ήταν τόσο χρεωμένος -με την υποστήριξη της Ολλανδικής Εξέγερσης- που για κάποιο διάστημα σκέφτηκε να εγκαταλείψει την κατοικία του στο Ζήγκεν και να πάει να ζήσει με τον αδελφό του Γουλιέλμο Λουδοβίκο, ωστόσο ίδρυσε τη Σχολή. Εκείνη την εποχή η Μαργαρίτα έγραψε μια επιστολή στον βασιλιά Χριστιανό Δ' της Δανίας, ζητώντας την πληρωμή ενός παλαιού χρέους. Πιθανώς Δανικά χρήματα χρησίμευσαν για το άνοιγμα της Σχολής Πολέμου. Όμως ο Τριακονταετής Πόλεμος ξεκίνησε τόσο νωρίς, που η Σχολή Πολέμου στο Ζήγκεν δεν μπόρεσε να είναι αποτελεσματική, και σύντομα έπαυσε να υπάρχει. 

Όταν ο Ιωάννης έλαβε την κομητεία Nάσσαου-Ζήγκεν το 1607, αποφάσισε ότι μία τόσο μικρή χώρα (είχε περίπου 9.000 κατοίκους, και απέδιδε ετήσιο εισόδημα περίπου 13.000 φιορινιών) δεν έπρεπε να διαιρεθεί ξανά. Για να το αποφύγει αυτό έκανε μια διαθήκη, η οποία έλεγε ότι μόνο ο μεγαλύτερος γιος θα κυβερνούσε, και τα άλλα παιδιά έπρεπε να αποζημιωθούν με χρήματα ή αξιώματα. Ως ένας από τους πιο πεπεισμένους υποστηρικτές του Προτεσταντισμού, ήταν ιδιαίτερα οδυνηρό για τον Ιωάννη το ότι ο δεύτερος γιος του, ο Ιωάννης Η΄ ο Νεότερος, προσηλυτίστηκε στην Καθολική Εκκλησία το 1613. Σε έναν κωδίκελλο στις 8 Οκτώβριος 1613 ο Ιωάννης ο Μεσαίος όρισε ρητά, ότι οι κληρονόμοι του έπρεπε να διατηρήσουν τη γη στην ομολογία των Μεταρρυθμιστών. Στην αρχή η μεταστροφή του Ιωάννη Η΄ του Νεότερου στον Καθολικισμό δεν άλλαξε αυτόν τον νόμο του Οίκου που θεσπίστηκε με τη διαθήκη, επειδή δεν ήταν ο μεγαλύτερος γιος. Αυτός ήταν ο Ιωάννης Ερνέστος.

 Οικογένεια 

 Ιωάννης Μαυρίκιος (κάστρο Ντίλενμπουργκ, 18 Ιουνίου 1604 – Μπεργκ ουντ Ταλ κοντά στην Κλέβη, 10/20 Δεκεμβρίου 1679), ήταν μεταξύ των άλλων κυβερνήτης-διοικητής-ναύαρχος-στρατηγός της Ολλανδικής Βραζιλίας 1636–1644, κυβερνήτης (stadtholder) των Κλέβης, Μαρκ, Ράβενσμπεργκ και Μίντεν από το 1647, Μεγάλος Μάγιστρος του Τάγματος του Αγ. Ιωάννη από το 1652 και Πρώτος Στρατάρχης του Στρατού των Ολλανδικών Κρατών 1668–1674. Έγινε κόμης στα ⅔ της κομητείας του Νάσσαου-Ζήγκεν το 1645 και αναβιβάστηκε σε πρίγκιπα της αυτοκρατορίας το 1652.
 Γεώργιος Φρειδερίκος (κάστρο Ντίλενμπουργκ, 23 Φεβρουαρίου 1606 – Μπέργκεν οπ Ζόομ, 2 Oκτωβρίου 1674), ήταν μεταξύ των άλλων διοικητής του Ράινμπεργκ, κυβερνήτης του Μπέργκεν οπ Τσόομ. Το 1664 αναβιβάστηκε σε πρίγκιπα. Νυμφεύτηκε στη Χάγη στις 4& Ιουνίου 1647 τη Μαυρικία Ελεονώρα της Πορτογαλίας (βαπτίστηκε στο Ντελφτ, 10 Mαΐου 1609 – Μπέργκεν οπ Τσόομ, 15 Ιουνίου 1674).
 Γουλιέλμος Όθων (κάστρο Ντίλενμπουργκ, 23 Ιουνίου 1607 – κοντά στο Βόλφενμπυτελ, 14 Aυγούστου 1641), αξιωματικός του Σουηδικού Στρατού.
 Λουίζα Χριστίνα (κάστρο Ζήγκεν, 8 Oκτωβρίου 1608 – Σατώ Βιλαίν κοντά στο Σιρό (Γιούρα), 29 Δεκεμβρίου 1678 Ν.Η.), παντρεύτηκε στο Νοζερουά στις 4 Ιουλίου 1627 τον Φιλίπ Φρανσουά ντε Ζου, τον λεγόμενο ντε Γουατεβίλ (π.1605 – Μπλετεράν, 1636), μαρκήσιο του Κονφλάν, κόμη του Μπουσολέν.
 Σοφία Μαργαρίτα (κάστρο Ζήγκεν, 16 Aπριλίου 1610 – κάστρο Βις, Tέρμποργκ, 8/18 Mαΐου 1665.
 Ερρίκος Β΄ (κάστρο Ζήγκεν, 9 Aυγούστου 1611 – Χουλστ, 27 Oκτωβρίου/7 Noεμβρίου 1652), ήταν, μεταξύ άλλων, συνταγματάρχης του Ολλανδικού στρατού, κυβερνήτης του Χουλστ και απεσταλμένος εκ μέρους του στρατηγού των Κρατών των Κάτω Χωρών. Νυμφεύτηκε στο κάστρο Βις στο Τέρμποργκ στις 19/29 Απριλίου 1646 με τη Μαρία Μαγδαληνή κόμισσα του Λίμπουργκ-Στίρουμ (1632 – Nασσάουισερ Χοφ, Ζήγκεν, 27 Δεκεμβρίου).
 Mαρία Ιουλιανή (κάστρο Ζήγκεν, 14 Αυγούστου 1612 – Νόιχαους αν ντερ Έλμπε, 21 Ιανουαρίου 1665), παντρεύτηκε στο Τρέπτοβ στις 13 Δεκεμβρίου 1637 τον Φραγκίσκο Ερρίκο δούκα της Σαξονίας-Λάουενμπουργκ (9 Απριλίου 1604 – 26 Νοεμβρίου 1658).
 Aμαλία (κάστρο Ζήγκεν, 2 Σεπτεμβρίου 1613 – Ζούλτσμπαχ, 24 Aυγούστου 1669), παντρεύτηκε:
 στο Aλτ-Στέττιν στις 23 Aπριλίου 1636 τον Χέρμαν Βράνγκελ αφ Ζάλις (Λιβονία, 29 Ιουνίου 1587 – Ρίγα, 11 Δεκεμβρίου 1643),
 στη Στοκχόλμη στις 27 Μαρτίου 1649 τον Χριστιανό Αύγοστο του Παλατινάτου-Ζούλτσμπαχ (Ζούλτσμπαχ, 26 Ιουλίου 1622 – Ζούλτσμπαχ, 23 Απριλίου 1708).
 Bερνάρδος (κάστρο Ζήγκεν, 18 Νοεμβρίου 1614 – κάστρο Ζήγκεν, 6 Ιανουαρίου 1617).
 Χριστιανός (κάστρο Ζήγκεν, 16 Ιουλίου 1616 – κοντά στο Ντύρεν, 1/11 Απριλίου 1644), ήταν στρατηγός του Αυτοκρατορικού Στρατού. Νυμφεύτηκε π. 1641 την Άννα Βαρβάρα φον Κβάτ-Λάντσκρον-Ράινμπαχ.
 Αικατερίνη (κάστρο Ζήγκεν, 1 August 1617 – Nassauischer Hof, Siegen, 31 August 1645).
 Ιωάννης Ερνέστος (κάστρο Ζήγκεν, 8 Noεμβρίου 1618 – Σάο Σαλβαδόρ δα Βάχια δε Τόδος ος Σάντος, Bραζιλία, 23 Noεμβρίου 1639), ήταν αξιωματικός του ναυτικού στο πλοίο 'Άλκμααρ'.
 Eλισάβετ Ιουλιανή (κάστρο Ζήγκεν, 1 Μαΐου 1620 – Βέζελ, 13 Mαΐου 1665), παντρεύτηκε στο Nασσάουισερ Χοφ στο Ζήγκεν στις 9/19 Αυγούστου 1647 τον Μπέραρντ κόμη του Ζάυν-Βίτγκενσταϊν-Μπέρλενμπουργκ-Νόιμαγκεν of Sayn-(30 Νοεμβρίου 1620 – κάστρο Άλντενγκοορ, 13 Δεκεμβρίου 1675).

Πρόγονοι

 Σημειώσεις 

 Αναφορές 

Κατηγορία:Κόμισσες του Νάσσαου